E nderuar Znj. \*\*\*\*\*,

Në vijim të komunikimit elektronik, lidhur me saktësimin e asaj që kërkohet të informohet personi i juaj, ju bëjmë me dije se:

Referuar nenit 28, gërma “ç”, me titull “Kriteret e pranimit në Formimin Fillestar”, të ligjit nr. 96/2016 “Për statusin e gjyqtarëve dhe prokurorëve në Republikën e Shqipërsisë”, në të cilin rezulton shprehimisht se:

“ ç) ka të paktën tre vjet përvojë profesionale aktive me kohë të plotë, pas përfundimit të studimeve të integruara në drejtësi sipas shkonjës “c” të këtij neni, në sistemin gjyqësor ose të prokurorisë, në administratën publike, profesionet e lira ligjore, mësimdhënie në fakultetet e drejtësisë, ose në çdo pozicion tjetër të barazvlefshëm me to, në sektorin privat ose organizatat ndërkombëtare.”

Sa më sipër, bazuar në nenin 30, me titull “Kandidimi dhe vlerësimi paraprak i kandidatëve”, i ligjit nr. 96/2016 “Për statusin”, si dhe bazuar në nenin 10, pika 4, gërma “f” të Rregullores së Brendshme të Shkollës së Magjistraturës, ju vendosim në dijeni se Shkolla e Magjistraturës nuk mund t’ju konfirmojë njohjen ose jo të punësimit tuaj, pasi ky vlerësim, i cili i referohet përfitimit të vjetërsisë në punë si jurist, kryhet mbi bazë dokumentësh nga Komisioni i caktuar, dhe në afatin kohor të cilin ligji përcakton për vlerësimin dhe pranimin e dokumentacionit, i cili përkon me muajin shkurt të çdo viti, sikundër dispozita e sipërcituar përcakton.

Për çdo paqartësi jeni të lutur të na kontaktoni.

Duke Ju falënderuar për mirëkuptimin,

Erik VEIZI,

Koordinator për të Drejtën e Informimit, Shkolla e Magjistraturës